*JAVNO PODUZEĆE ŠUMSKO GOSPODARSKO DRUŠTVO JAVNO PREDUZEĆE ŠUMSKO PRIVREDNO DRUŠTVO*

*„ŠUME HERCEGOVAČKO-NERETVANSKE“ „ŠUME HERCEGOVAČKO-NERETVANSKE“*

*D.O.O MOSTAR D.O.O MOSTAR*

*Id: 4227523750002 Akademika Ivana Zovke br. 15 , 88 000 Mostar*

*PDV: 227523750002 tel: 036 356 450 fax: 036 356 455*

*Račun Unicredit Bank: 3381002202841213*

**Broj:** 01-22-22-1/25

**Datum:** 19.05.2025.godine

Temeljem čl. 34. Statuta Javnog poduzeća Šumsko gospodarskog društva „Šume Hercegovačko-neretvanske“ d.o.o. Mostar ("Narodne novine HNŽ/K", br. 09/12, 8/17 i 7/23 ), Plana gospodarenja šumama za 2025. godinu za ŠGP „Srednje Neretvansko“, broj: NO-12-2-1/25 od 02.04.2025. godine, usvojenog od Nadzornog odbora Društva; čl. 3., čl. 4. i čl. 6. Odluke o načinu prodaje šumskih drvnih sortimenata porijeklom iz državnih šuma na teritoriji FBiH („Službene novine FBiH“, br. 52/09 i 25/10), čl. 19., čl. 22, čl. 23. čl. 26 Pravilnika o prodaji šumskih drvnih sortimenata Društva, br. 01-22-9-2/23 od 27.02.2023.. godine, te na temelju Odluke Uprave Društva, br. 01-22-22/25 od 19.05.2025. godine, u skladu s projektom reg. broj 01/25 od svibnja 2025. godine (LOT 1); projektom reg. broj 02/25 od svibnja 2025. godine (LOT 2), Uprava Društva

**O G L A Š A V A**

**Prodaju šumskih drvnih sortimenata putem licitacije na panju (Lot 1 i Lot 2)**

1. **Predmet licitacije (ukupan broj LOT-ova: 2):**

Predmet licitacije je prodaja šumskih drvnih sortimenata iz odjela prije izvođenja usluge sječe. Kupac preuzima 100 % šumskih drvnih sortimenata odnosno sve šumske drvne sortimente po sortimentnom napadu na šumskom panju. Kupac vlastitim sredstvima ili angažiranjem registriranih izvođača izvršava sječu, izradu i izvlačenje šumskih drvnih sortimenata. Krojenje, klasiranje i primanje šumskih drvnih sortimenata kod panja, te otpremu vrši Prodavatelj. Prodavatelj vrši nadzor nad poslovima sječe, izrade i izvlačenje šumskih drvnih sortimenata-na panju, prema sortimentu, kvaliteti, kvantitetu i mjestu.

**LOT 1 Šumarija Prozor - Rama, G.J. „ Rama-Gornja“ , Odjel 92a**

|  |  |  |  |  |  |
| --- | --- | --- | --- | --- | --- |
| **SORTIMENT** | **KLASA** | **%** | **m³** | KM-JEDINIČNA CIJENA | **KM** |
|
| **VRSTA DRVETA** | **JELA/SMRČA** |
| **Trupci** | I | 0 | 0 | 162 | 0 |
| II | 11,5 | 142,58 | 140 | 19.961,2 |
| III | 38,5 | 477,32 | 119 | 56.801,08 |
| **UKUPNO** | 50 | 619,9 |   |   |
| **TT stubovi** | - | 0,00 |   | 0,00 |
| **Rudno** | 8,35 | 103,52 | 66 | 6.832,32 |
| **UKUPNO OBLOVINA** | 58,35 | 723,42 |   |   |
| **Celuloza** | 41,65 | 516,37 | 48 | 24.785,76 |
| **Ogrijev** | 0,00 | 0,00 |   | 0,00 |
| **UKUPNO:** | 100,00 | 1.239,79 |   | **108.380,36** |

**Napomena:** Cijene se nude po sortimentnom napadu i ponuditelji su dužni dati cijenu za sve vrste drveta i za svaki od ponuđenih šumskih drvnih sortimenata. Ponuđena količina je iskazana u neto iznosu po sortimentnom napadu, a početna cijena je bez obračunatog PDV-a. Prosječna cijena služi samo u svrhu vrednovanja ponuditelja unutar ponude. Minimalno podizanje cijena od početne cijene je 3% (tri posto).Kupac se obvezuje izvršiti sječu i izvoz ukupne drvne mase, sve navedene radove izvršiti u skladu sa projektom, te uspostaviti šumski red u skladu s projektom i pravilima šumarske struke. Kupac se također obvezuje pridržavati svih mjera zaštite na radu, predviđenih zakonom i drugim propisima vezanim za zaštitu na radu.

**LOT 2 Šumarija Prozor - Rama, G.J. „ Gornja Rama“ , Odjel 116**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | **SORTIMENT** | **KLASA** | **%** | **m³** | JEDINIČNA CIJENAKM | **UKUPNO****KM** |  |  |
|  |  |  |
|  | **VRSTA DRVETA** | **SMRČA** |  |  |
|  | **Trupci** | I | 10,5 | 61,85 | 162 | 10.019,31 |  |  |
|  | II | 22,3 | 131,35 | 140 | 18.389,35 |  |  |
|  | III | 33,2 | 195,56 | 119 | 23.271,19 |  |  |
|  | **UKUPNO**  | 66,00 | 388,76 |   |  |  |  |
|  | **TT stubovi** | - | 0,00 |   | 0,00 |  |  |
|  | **Rudno** | 9,5 | 55,96 | 66 | 3.693,19 |  |  |
|  | **UKUPNO OBLOVINA** | **75,5** | **444,71** |  |  |  |  |
|  | **Celuloza** | 24,5 | 144,31 | 48 | 6.926,93 |  |  |
|  | **Ogrijev** | 0,00 | 0,0 |   | 0,00 |  |  |
|  | **SVEUKUPNO:** | 100,00 | **589,02** |   | **62.299,98** |  |  |
|  |  |  |  |  |  |  |  |  |
|  | **SORTIMENT** | **KLASA** | **%** | **m³** | JEDINIČNA CIJENAKM | **UKUPNO****KM** |  |  |
|  |  |  |
|  | **VRSTA DRVETA** | **BUKVA** |  |  |
|  | **Trupci** | I | 0,00 | 0,00 |  | 0 |  |  |
|  | II | 0,00 | 0,00 |  | 0 |  |  |
|  | III | 0,00 | 0,00 |  | 0 |  |  |
|  | **UKUPNO**  | 0,00 | 0,00 |   |  |  |  |
|  | **TT stubovi** | - |  |   | 0,00 |  |  |
|  | **Rudno** | 0,00 | 0,00 |  | 0,00 |  |  |
|  | **UKUPNO OBLOVINA** | 0,00 | 0,00 |  | 0,00 |  |  |
|  | **Celuloza** | 0,00 | 0,00 |  | 0,00 |  |  |
|  | **Ogrijev** | 100,00 | 12,67 |  51 | 646,0884 |  |  |
|  | **UKUPNO:** | 100,00 | **12,67** |   | 646,0884 |  |  |
|  |  | **SVEUKUPNO:** |   |  62.946,07 |
|  |  |  |  |  |  |  |  |  |

**Napomena:** Cijene se nude po sortimentnom napadu i ponuditelji su dužni dati cijenu za sve vrste drveta i za svaki od ponuđenih šumskih drvnih sortimenata. Ponuđena količina je iskazana u neto iznosu po sortimentnom napadu, a početna cijena je bez obračunatog PDV-a. Prosječna cijena služi samo u svrhu vrednovanja ponuditelja unutar ponude. Minimalno podizanje cijena od početne cijene je 3% (tri posto).Kupac se obvezuje izvršiti sječu i izvoz ukupne drvne mase, sve navedene radove izvršiti u skladu sa projektom, te uspostaviti šumski red u skladu s projektom i pravilima šumarske struke. Kupac se također obvezuje pridržavati svih mjera zaštite na radu, predviđenih zakonom i drugim propisima vezanim za zaštitu na radu.

**2. Podnošenje ponuda/prijava**

Pravo sudjelovanja u kupovini šumskih drvnih sortimenata imaju sve pravne osobe koje ispunjavaju sljedeće uvjete:

1. **da posjeduju rješenje o upisu u sudski registar;**
2. **dokaz o ispunjavanju uvjeta za obavljanje djelatnosti rezanja drveta, cijepanja drveta, polufinalne, finalne i kemijske prerade drveta, transakcijski račun kod banke, porezni i PDV broj i/ili da su registrirani za promet šumskih drvnih sortimenata (dokaz: Rješenje za obavljanje djelatnosti izdano od strane nadležnog tijela – original ili ovjerena kopija (u skladu sa Zakonom o uvjetima i načinu obavljanja djelatnostima rezanja drveta, "Sl.novine F BiH", br. 91/2015; ukoliko se dostavlja kopija, ista mora biti ovjerena od strane općinskog tijela uprave) i da imaju ID i PDV broj;**
3. **da su ovlašteni za izvođenje radova u šumarstvu (ili kopiju ugovora sa licenciranim izvođačem koji će izvoditi radove);**
4. **da imaju aktivan transakcijski račun kod banke;**
5. **Popunjene, potpisane i opečaćene obrasce izjave da kandidat nije dužnik gospodarskim društvima u šumarstvu;**
6. **da nisu u sudskom sporu sa prodavateljem u vezi isporuke/nabavke drveta (izjava), da avansno plaćaju šumske drvne sortimente ili da osiguraju garanciju plaćanja, da nisu dužnici gospodarskim društvima u šumarstvu ili da su ranija neisplaćena dugovanja regulirali ugovorom o izmirenju duga odnosno da su uplatili sve dospjele rate po ugovoru;**
7. **Preslike traženih dokumenata iz točke 2. moraju biti ovjerene. Ukoliko se dostavlja ovjerena kopija, ista mora biti ovjerena od strane općinskog tijela uprave i ne može biti starija od 6 mjeseci. Kupci mogu i neke od traženih dokumenata dostaviti u originalu, pri čemu ih Društvo zadržava, te se isti neće vraćati kupcima.**

***Napomena: Nepotpune ponude neće se uzeti u razmatranje.***

**3. Sadržaj ponude**

1. **Ponude se podnose na obrascu koji se nalazi uz dokumentaciju.** Da bi se izbjegle nejasnoće, tenderska dokumentacija može se preuzeti u Direkciji Društva, Ul. Akademika Ivana Zovke br.15, 88 000 Mostar ili u prostorijama Šumarije Prozor/Rama, Ul. Splitska bb, 88 440 Prozor/Rama, uz potpisanu izjavu da je dokumentacija preuzeta;
2. **Naziv i adresa ponuđača;**
3. **Ponuđena cijena;**
4. **Dokazi o ispunjavanju uvjeta iz točke 2;**
5. **Popunjen obrazac dinamike izvođenja šumskih radova po tjednima na sječi i izvozu šumskih drvnih sortimenata;**
6. **Popis priložene dokumentacije.**

**4. Dostava ponuda**

Svi zainteresirani mogu dostaviti svoje ponude u zatvorenoj (neprovidnoj) kuverti na kojoj treba na poleđini napisati naziv ponuđača sa naznakom: **„Ponuda za licitaciju - NE OTVARAJ“** **sa dokazom o izvršenoj uplati jamstva.**

**Ponude za oba lota dostavljaju se pojedinačno, sa svom potrebnom dokumentacijom navedenom u oglasu.**

Oglas će se objaviti:

* na web stranici J.P. ŠGD „Šume Hercegovačko-neretvanske“ d.o.o. Mostar - www.sumehnzk.com
* u najmanje jednim dnevnim novinama
* na oglasnoj ploči Društva

Ponude se dostavljaju osobno ili putem pošte na protokol J.P. ŠGD „Šume Hercegovačko-neretvanske“ d.o.o. Mostar, Akademika Ivana Zovke br. 15, 88 000 Mostar, **najkasnije do 29.05.2024. godine do 10:00h**. Sve ponude koje pristignu na protokol J.P. ŠGD „Šume Hercegovačko-neretvanske“ d.o.o. Mostar poslije naznačenog roka, bez obzira kada su poslane, neće biti uzete u razmatranje.

**5. Otvaranje ponuda**

Otvaranje ponuda izvršiti će Komisija javno, **dana 29.05.2025. godine** **s početkom u 10:15 sati** u prostorijama Direkcije Društva, na adresi Akademika Ivana Zovke br. 15 u Mostaru.

Otvaranju ponuda mogu prisustvovati ponuđači, fizičke osobe osobno ili po punomoćniku, te osoba koja je ovlaštena da zastupa pravnu osobu ili punomoćnik za sudjelovanje u prodaji-licitaciji.

**6. Postupak prodaje - licitacije i kriteriji za procjenu ponuda i izbor najboljeg ponuđača**

Prije početka javnog otvaranja prispjelih ponuda ponuđač može na osnovu pismenog zahtjeva povući svoju ponudu, te će mu ponuda biti vraćena neotvorena. Ponuđač neće moći povući ponudu ukoliko je Komisija započela javno otvaranje prispjelih ponuda.

Ponude koje ne ispunjavaju uvjete prihvatljivosti neće se razmatrati u daljnjem postupku prodaje-licitacije.

Nakon razmatranja ponuda, Komisija utvrđuje najpovoljniju ponudu, te usmeno obavještava prisutne ponuđače da će sve prijavljene ponuđače pismeno i usmeno obavijestiti o izboru ponuđača. Komisija će dati pismenu preporuku Upravi Društva za potpisivanje ugovora sa izabranim ponuđačem.

Ako se na poziv za prodaju-licitaciju odazove samo jedan ponuđač s prihvatljivom ponudom, Komisija ga proglašava pobjednikom licitacije.

**Najpovoljnijom ponudom smatra se ona ponuda u kojoj je ponuđena najveća cijena.** U slučaju dvije ili više istih ponuda, daje se mogućnost takvim ponuđačima da se izjasne o eventualnom dodatnom povećanju ponude, pisanim putem u zatvorenim kovertama, čije otvorenje će se izvršiti javno, odmah. Sudionicima u licitaciji čije ponude ne budu prvorangirane uplaćeno jamstvo biti će vraćeno nakon otvaranja ponuda.

**7. Jamstvo za urednu provedbu ugovora**

Za urednu provedbu ugovora traži se jamstvo u iznosu:

LOT 1 - 5.000,00 KM

LOT 2 - 5.000,00 KM

Jamstvo za urednu provedbu ugovora je jamstvo za slučaj da ponuditelj kojemu je dodijeljen ugovor ne ispunjava obveze iz ugovora ili ih neuredno ispunjava.

Izabrani kupac dužan je uplatiti jamstvo za urednu provedbu ugovora u roku od pet (5) dana od dana sklapanja ugovora, u suprotnom se sklopljeni ugovor smatra aspolutno ništavim.

Jamstvo uplatiti na transakcijski račun: **338 100 2202 841 213** otvoren kod UNICREDIT BANK D.D.

**8. Rok izvođenja usluge/radova**

**Početak radova je 5 dana od potpisivanja ugovora sa najboljim ponuđačem sa utvrđenim rokovima i dinamikom realiziranja ugovora.** Ugovorne strane će prilikom sklapanja ugovora definirati ostale detalje. Kupcu će prilikom potpisivanja ugovora biti uručen Izvedbeni projekt za izvođenje radova.

**9. Sklapanje ugovora**

**Ponuđač, odnosno kupac koji bude izabran, dužan je sa J.P. ŠGD „Šume Hercegovačko-neretvanske“ d.o.o. Mostar** **sklopiti ugovor o kupoprodaji šumskih drvnih sortimenata, u roku od 5 dana od dana završetka prodaje-licitacije, uplatiti avans u iznosu od 30% od iznosa ugovora, sukladno ugovorenoj količini, u roku od 5 dana od potpisa ugovora, te uplatiti jamstvo za uredno izvršenje ugovora u roku od 5 dana od potpisa ugovora.** Preuzeti šumski drvni sortimenti će se plaćati u roku od 5 dana od dana izdavanja računa.

Ukoliko kupac/ponuđač ne ispunjava uredno obveze iz ugovora o kupoprodaji, uplaćeno jamstvo neće mu se vratiti, a J.P. ŠGD „Šume Hercegovačko-neretvanske“ d.o.o. Mostar zadržava pravo sklopiti ugovor sa sljedećim najpovoljnijim ponuđačem ili poništiti postupak.

Avans uplatiti na transakcijski račun: **338 100 2202 841 213** otvoren kod UNICREDIT BANK D.D.

**10. Dodatne informacije**

Za više detalja možete se obratiti na kontakt telefon: 036 356-456. Kupci mogu izvršiti uvid u Izvedbeni projekt svaki radni dan od 9:00 h do 14:00 h u Direkciji Društva.

**11. Pouka o pravnom lijeku**

Sudionici nadmetanja mogu u roku 24 sata od završetka otvaranja ponuda uložiti prigovor Direktoru Društva u vezi sa postupkom Komisije za provođenje nadmetanja.

 **Direktor**

 **\_\_\_\_\_\_\_\_\_\_\_\_\_\_\_\_\_\_\_\_**

 **Trpimir Jelić, dipl. ing.**